**排灣族讀者劇場劇本**

qapulu：vineqacan ta i kacauwan

kasicuayan nekanan a caucaw i kacauwan ‚ lemiyuliyuliv a vunglanglay a qadav i kalevelevan ‚cemalivat i pavavav tayi Tjimu ‚ pacun timadju ta bulay aravac a qinaciljay a umaq i gidigidi ta layu.

vaik a qadav a paljilji ta qinaciljay a umaq ‚ izuwa a vinecikan ta drusa vulung a

qacaqaca a dredretan i qumaqan.

ika temezeng ta samaljiyan a qadav ‚ vaik a qemiladj a semapavavav ta dredretan a qadav a ljemizav a kinanguaq na layu.

“izuwa qadjav tu tima a nasemaqumaqan qa ! kemeljang sun ?”kivadaq a vatu ta ngiyav.

“qadjav tu timazuwa qa !macidilj a navunglay a vavayan.”temevelak a ngiyav.

“ pay !gureguru a paqayam!.”aya a ngiyav.

“uang !.”gemuregur a vatu tu puyita ‚ a zaing navatu namaya ta celalaq a pasaqaca .

mintjus a qadav ka lemangda ta ginureguran navatu ‚ qemecilu tu drusa a qecilu pigidi ta dredretan ‚ sa vaik a sema kalevelevan.

“ qaliyan i ngiyav!anema zuwa ?.”kivadaq ta ngiyav a vatu sa pacun ta drusa a qecilu .

“drusa a qecilu naqadav qa! kuvaikav a qemayam.”vaik a ngiyav a sema tua qecilu ‚gumacen a pagaljugalju nangiyav ‚ manu mavuwak a qecilu ta vavayan katuwa uqaljay a tjaramacidilj .

“a su ngadan pinaka ti ‘Tjuku ’ ‚ namaya ta sukina a qadav a litjukutjuku.”izuwa a qayaqayam a tjatjiv a izuwazuwa i tua pagidigidi ta qinaciljay a umaq a qacaqaca a cuqe ‚ minlayap a tjatjiv a sema ta tjaukavuwak a caucaw ‚ sa papungadan ta vavayan .

“a su ngadan pinaka ti ‘Puljaljuyan ’‚ mavan nusangasangsan a sinipuwaljk a uqaljay i kacauwan .”minlayap auta a tjatjiv a sema ta uqaljay a papungadan.

“timun a madrusa a vulung ‚ ljeteku a semamaza ‚ kemasitucu timun madrusa a ljemakev ta nasi katua umaq naljaicu a marekaka ”qaqivuin a sinivecik pituwa dredretan a vulung ‚ sa sipaparangez ta vulung azuwa marekaka ‚ aicu a madrusa a marekaka ‚ mavan nu pinatagiljan nacaucaw i kacauwan .

主題：創世紀

作者：屏東縣來義鄉望嘉國小 林梅君Ljebaw Tjuleng

從前，世界還沒有人類，有身孕的太陽媽媽巡視到了基沐上空，看見湖邊有一棟美麗的石板屋。

太陽前去探看石板屋，石板屋內有一具雕刻兩條百步蛇的巨大陶壺。

太陽無法忍住好奇心，索性坐在陶壺頂端欣賞湖泊的風景。

「不知道誰進到屋內了，你知道是誰嗎?」靈犬問身旁的靈貓。

「不知道那是誰，一位懷孕的女子。」靈貓回答。

「你叫一聲試試看。」靈貓那樣說。

「汪!」靈犬叫了一聲，聲音如同打雷那樣大聲。

太陽聽見狗吠的聲音嚇了一跳，在陶壺旁邊產下了兩個蛋，然後飛到天空去。

「貓老友!那是什麼?」靈犬看見了兩顆卵後問靈貓。

「是兩個蛋，我去檢視看看。」靈貓走到蛋前面，然後用爪子輕輕地抓，結果蛋孵化出女生和男生各一位。

「你的名字叫做臼古，就好像你的太陽媽媽那樣形狀是圓圓的。」有一隻靈鳥加基夫，住在石板屋旁一棵高大的茄冬樹上，它飛到剛誕生的人類那兒，幫女生命名。

「你的名字叫做布拉路亞安，就是世界上第一位男人。」加基夫靈鳥又飛到男生那裡，幫男生命名。

「你們兩隻百步蛇下來到這裡!從現在開始，你們要保護這對姊弟的生命安全及家園。」加基夫靈鳥召喚在陶壺上的兩隻百步蛇雕像，然後將姊弟託付給百步蛇，而這一對姊弟也就是人類的始祖。